મેં સાચી વિનમ્રતા દાખવી. ગાડી એના ઘરની દિશામાં દોડી રહી. ડો. શાહે સાંભળેલી વાત અફવા ન હતી, હકીકત હતી. એ દિવસોમાં મને હસ્તરેખાશાસ્ત્રનો અભ્યાસ કરવાનું ઝનૂન ઊપડયું હતું. પ્રખ્યાત હસ્તરેખા નિષ્ણાત કીરો (ઘણા એનો ઉચ્ચાર ચીરો અથવા શીરો પણ કરે છે)એ લખેલા વિશ્વશ્રેષ્ઠ પુસ્તકનો ગહન અભ્યાસ કરીને એ શાસ્ત્રમાં હું ખાસ્સો ઊંડો ઊતરી ચૂક્યો હતો. મને કીરોની વાતમાં શ્રદ્ધા એટલા માટે જન્મી હતી કેમ કે એની વાતમાં લોજિક હતું, વિજ્ઞાન હતું, અફરતા હતી, અકાટય નિ‌શ્ચિંતપણું હતું અને મારા જેવા વિજ્ઞાનના વિદ્યાર્થીને પણ ગળે ઊતરી શકે તેવું સચોટ સાતત્ય હતું.